Kutenai keel
Kutenai keel (inglise keeles Kutenai, Kootenai (USA-s), Kootenay (Kanadas), Ktunaxa (ametlik nimetus Kanadas)) on isolaatkeel (sugulaskeelteta keel), mida kõneleb osa kutenaisid Ameerika Ühendriikides ja Kanadas. Keele kasutus on hääbunud ning kutenai keel on väljasuremisohus. Teadaolevad keelevaldajad on kõik üle 50 aasta vanad ning aina rohkem eelistatakse kutenai keelele inglise keelt, kuid enamikus kogukondades üritatakse seda säilitada ning isegi õpetatakse teise keelena. Kutenai keel kasutab lisatähtedega ladina kirja.